**ELŐTERJESZTÉS**

**Tiszavasvári Város Önkormányzata Képviselő-testületének**

**2022. július 28-án tartandó rendes ülésére**

Az előterjesztés tárgya: Forgalomszabályozó eszközök kihelyezése az Ifjúság utca egyirányúsítása

Melléklet: 1 db térkép részlet, Rendőrségi tájékoztató

Az előterjesztés előadója: Szőke Zoltán polgármester

Az előterjesztés témafelelőse: Arató Atilla - ügyintéző

Az előterjesztés ügyiratszáma: TPH/……-1/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. július ….

##### Arató Atilla

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Arató Atilla

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése az Ifjúság utca egyirányúsítása**

Tisztelt Képviselő-testület!

A Tiszavasvári közlekedés biztonságának javítása érdekében javaslom az Ifjúság utca egyik felének (Hősök utca-Szabolcs vezér utca) az egyirányúsítását. Az utcára való behajtást az előterjesztés mellékleteként csatolt térkép alapján történne. A Hősök utca és az Ifjúság utca sarkára kerülne kihelyezésre egy egyirányú utca jelző tábla, a Szabolcs vezér és az Ifjúság utca sarkára pedig egy behajtani tilos tábla kerülne elhelyezésre.

A rendőrség véleményét is kikértük az ügyben, melyre az előterjesztéshez csatolt tájékoztatást adta. Az egyirányúsítást részükről elfogadhatónak és indokoltnak találták és további javaslattal éltek az irányunkban.

A javaslatuk alapján a zöld növényzetet (sövény) szükséges kivágni a Hősök utcán az Arany János utca és az Urbán Béla utca közti szakaszon. Az útszakasz felülvizsgálatra kerül és amennyiben szükséges a növényzet kivágása úgy a terep rendezésre kerül.

A másik javaslatuk a Hősök utca és az Ifjúság utca közti zebra kialakítása. Ennek a magas költségei miatt a kialakítása nem megoldható, de vizsgáljuk annak lehetőségeit, hogy akár pályázat keretén belül a zebra kialakításra kerüljön.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A megvalósításhoz szükséges táblák, bilincsek és oszlop beszerzésének költségvonzata van, mely szerint az eszközök nettó ………,-Ft, azaz **összesen bruttó …………,-Ft. -ba kerülnek.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2022. július…..

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2022. (VII.28.) Kt. számú**

**határozata**

**Forgalomszabályozó eszközök kihelyezése az Ifjúság utca egyirányúsítása**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezésé az Ifjúság utca egyirányúsítása előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1 db „Egyirányú utca” táblát a Hősök utca és a Ifjúság utca kereszteződésébe.

- 1 db „Behajtani tilos” táblát az Ifjúsági utca és a Szabolcs vezér utca kereszteződésébe.

1. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.
2. Felkéri a polgármestert, hogy vizsgálja meg a gyalogos átkelőhely kialakításának a lehetőségét és költségét az Ifjúság utca és a Hősök utca kereszteződésében
3. Felkéri a Polgármestert, hogy a rendőrségi javaslat alapján a Hősök utcán - az Arany János utca és az Urbán Béla utca közé eső szakaszon - lévő sövény kivágásáról gondoskodjon.

**Határidő:** 1. és 2. pontok 2022. augusztus 22. **Felelős:** Szőke Zoltán polgármester

3. és 4. pontok azonnal