**ELŐTERJESZTÉS**

**Tiszavasvári Város Önkormányzata Képviselő-testületének**

**2022. július 28-án tartandó rendes ülésére**

Az előterjesztés tárgya: **a Tiszavasvári I. számú felnőtt háziorvosi körzet ellátása érdekében megkötött feladatellátási szerződés utólagos jóváhagyása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/9282/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.22. pont |
| Szociális és Humán Bizottság | Szmsz 5. melléklet 1.9. pont |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. július 18.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári I. számú felnőtt háziorvosi körzet ellátása érdekében megkötött feladatellátási szerződés utólagos jóváhagyásáról**

**Tisztelt Képviselő-testület!**

Tiszavasvári I. számú felnőtt háziorvosi körzet dr. Rojkó László egyéni vállalkozó háziorvos elhalálozása miatt 2022. július 4. napjától betöltetlenné vált.

Magyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontja szerint a **helyi önkormányzat az egészségügyi alapellátás körében köteles gondoskodni a háziorvosi alapellátásról**. Fentiek alapján önkormányzat kötelezettsége a Tiszavasvári III. számú felnőtt háziorvosi körzet ellátása.

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm.rendelet 12.§ (3) bekezdése alapján a **betöltetlen háziorvosi körzet helyettesítés útján ellátható,** de az egy éven túli helyettesítéssel ellátott praxis a jogszabályban meghatározott díj 60%-ára jogosult.

**Az önkormányzatnak a helyettesítés idejére működési engedéllyel kell rendelkeznie, és a Nemzeti Egészségbiztosítási Alapkezelővel (NEAK) finanszírozási szerződést kötni.**

A vonatkozó jogszabályi rendelkezések alapján, mind a működési engedély megszerzésének, mind pedig a finanszírozási szerződés megkötésének **előfeltétele, hogy az önkormányzat a helyettesítési feladatokra ellátási szerződést kössön.** A Korm. rendelet 9.§ (1)-(2) bekezdései szerint a vonatkozó jogszabályi rendelkezések szerint kell a helyettesítésről gondoskodni, ha a háziorvosi körzet betöltetlen.

A körzetre vonatkozó működési engedély megszerzésének feltétele a tárgyi feltételek biztosítása, amelyre vonatkozólag a minimum feltételeket a 60/2003.(X.20.) ESzCsM rendelet határozza meg, illetve a tárgyi feltételeken kívül az adott körzet asszisztens személyzetének biztosítása is feltételként szerepel.

Tekintettel arra, hogy a körzetben az egészségügyi ellátás folyamatossága biztosított legyen 2022. július 4. napjával a helyettesítésre vonatkozó feladatellátási szerződés dr. Malinák Gyula háziorvossal megkötésre került. A körzetet ellátó asszisztenssel, Kovács Bélánéval a munkaszerződés szintén 2022. július 4. napjával megkötésre került ugyanazon feltételekkel, melyekkel korábban az elhunyt háziorvos alkalmazásában állt. Ezen szerződések és a működési engedély megszerzéséhez szükséges valamennyi irat 2022. július 6-án megküldésre került az engedélyező hatóság részére. **Időközben a működési engedély kiadásra is került a hatóság részéről, az 2022. július 12. napján véglegessé vált.**

A NEAK-kal megkötendő finanszírozási szerződés előfeltétele a végleges működési engedély megléte. A **NEAK finanszírozás szerződés megkötését visszamenőleg 2022. július 4. napjától kezdeményeztük**. Ez azért fontos, mert a helyettesítő orvos díjazása és az asszisztens munkabére a NEAK által biztosított finanszírozásból valósul meg. **Amennyiben a finanszírozási szerződés megkötése is ezen időponttal megtörténik, önkormányzatunknak a saját erő terhére nem kell előirányzatot biztosítania**.

Tájékoztatom a képviselő-testületet, hogy a helyettesítéssel történő feladatellátás nem érinti a körzet praxisjogát. A praxisjogra a**z önálló orvosi tevékenységről szóló 2000. évi II. törvény 2.§ (3) –(7) bekezdései az alábbiakat tartalmazzák**:

„2.§ (3) A praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.

(4) **A praxisjog jogosultjának halála esetén - egymást követő sorrendben - a praxisjog folytatására**

***a)* a házastárs, illetőleg**

***b)* az egyenesági leszármazó**

**jogosult.** A *b)* pontban meghatározott személyek között a leszármazási fok határozza meg a praxisjog folytatására való jogosultság sorrendjét.

(5) Ha a (4) bekezdés *b)* pontja alapján több, a jogszabályban meghatározott feltételeknek megfelelő személy lenne jogosult a praxisjog folytatására, e jogosultak a korábbi jogosult halálától számított 30 napon belül - jogvesztés terhe mellett - nyújthatják be az egészségügyi államigazgatási szervhez azt a megállapodásukat, amelyben megjelölik a praxisjog folytatására egyedül jogosult személyt.

(6) **Ha a (4) bekezdés alapján a praxisjog folytatására jogosult személy nem felel meg a jogszabályban meghatározott feltételeknek:**

**- a praxisjog folytatására irányuló jogáról a sorrendben őt követő, a jogszabályi feltételeknek megfelelő személy javára lemondhat, illetőleg**

**- a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti.**

(7) **Ha a praxisjog elidegenítésére a (6) bekezdés alapján jogosult személy e jogával az ott megjelölt határidőn belül nem él, a praxisjog megszűnik.”**

Fentebb ismertetett jogszabályi előírásokból látható, hogy a praxisjog folytatására az elhunyt házastársa, egyenesági leszármazója jogosult, amennyiben megfelel a jogszabályban meghatározott feltételeknek. Ha nem felel meg, a korábbi jogosult halálától számított 1 éven belül van lehetősége a praxis elidegenítésére.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését!

Tiszavasvári, 2022. július 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2022. (VII.28.) Kt. számú**

**határozata**

**a Tiszavasvári I. számú felnőtt háziorvosi körzet ellátása érdekében megkötött helyettesítési feladatellátási szerződés utólagos jóváhagyásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

**1.Utólagosan jóváhagyja Tiszavasvári Város Önkormányzata és dr. Malinák Gyula egyéni vállalkozó felnőtt háziorvos** (született: Sály, 1946. június 6., an.: Pisák Julianna, székhelye: 4440 Tiszavasvári, Kossuth u. 8., adószáma: 51805731-1-35, nyilvántartási száma:31156) között a **Tiszavasvári I. számú felnőtt háziorvosi körzet ellátása érdekében megkötött helyettesítési feladatellátási szerződést jelen határozat 1. melléklete szerinti tartalommal.**

2**.** Felhatalmazza a polgármestert, hogyaTiszavasvári I. számú felnőtt háziorvosi körzet folyamatos ellátása érdekében, szükség esetén helyettesítési feladatellátási szerződést kössön a helyettesítésben résztvevő további háziorvosokkal, módosítsa a jelen határozattal elfogadott szerződést dr. Malinák Gyulával módosítási szándék jelzése esetén, és kezdeményezze ennek megfelelően a működési engedély módosítását.

3. **Dönt arról, hogy 2022. július 4. napjától heti 40 órában határozatlan időtartamra 1 fő munkavállalót ápolói/asszisztensi munkakörben** foglalkoztat a Tiszavasvári I. számú felnőtt háziorvosi körzet ápolói/asszisztensi feladatainak ellátása érdekében.

4. Dönt arról, hogy saját erőből vállalja a helyettesítő orvos díjazásának megtérítését, amennyiben a NEAK, a finanszírozási szerződést nem visszamenőleg köti meg az önkormányzattal.

**Határidő**: azonnal **Felelős**: Szőke Zoltán polgármester

…./2022.(VII.28.) Kt. sz. határozat 1. melléklete













